Den tidligere verdensrekordholderen på 5000, 10 000 og maraton er skeptisk til høydehus.
Debatten har blusset opp igjen den siste tiden, og flere idrettskretser og særforbund har gjort det klart at de ønsker å gjenåpne høydehusene.
Men Kristiansen er høyst skeptisk. På bloggen sin gir hun uttrykk for frykt for at alvorlige ulykker skal ramme overivrige mosjonister.
- Det er så mye «gærne» folk, og så mange som er gærne på vegne av egne barn. Det hadde vært tragisk om voksne, unge, hvem som helst, hadde strøket med, utdyper Kristiansen overfor adressa.no.
- Hvis vanlige folk begynner å montere i kjelleren, da har vi mistet kontrollen. Og der ligger litt av faren, sier hun videre om hvordan slike ulykker kan skje.